እዚ ጉጅለ'ዚ (STC) ሕቡራት ኢማራት ዓረብ ዘዕጠቐቶን፡ ኣካል ናይቲ ብወታሃደራዊ ልፍንቲ ስዑዲ ዝድገፍ ልፍንቲ ሓይልታት መንግስቲ ኮይኑ'ዩ ጸኒሑ። ነቲ ወተሃደራዊ መጥቃዕቲ ዝወሰደ ግን፡ ምስዞም ተነጸልቲ ደቡብ ጥቡቕ ዝምድና ከም ዘለዎ ዝንገረሉ ቅናት ጸጥታ (Security Belt) ብዝብል ዝፍለጥ ጉጀለ'ዩ። ንኩነታት የመን ብቐረባ ዝከታተል ሓደ ካብ ላዕለዎት መራሕቲ ህዝባዊ ግንባር ሓርነት ኤርትራ ነበር ኣቶ ኣሕመድ ኣልቀይሲ ከም ዝብሎ፡ እቲ ወታሃደራዊ ልፍንቲ ብመንግስቲ የመን ዝምራሕ ወተሃደራዊ ሓይሊ ከቑዉም ኣብ ዝወሰነሉ እዋን፡ ነቶም ክሳብ ሽዑ ብዘይጎነጻዊ ኣገባብ ንጉዳይ ደቡብ ዝጣበቑ ዝነበሩ ጉጅለታት ብመገዲ ኢማራት ከም ዝዓጥቁ ተገይሩ። እንተኾነ ግን፡ ዋላኳ ኣካል ናይቲ ኣንጻር ሑቲ ክቃለስ ዝጸንሐ ሓይሊ ይኹን እምበር፡ ምስቲ ውሱን ናይ መንግስቲ ሓይሊ ውሽጣዊ ውህደት ግን ኣይነበሮን፡ ርእሱ ኪኢሉ'ዩ ዝንቀሳቐስ ነይሩ-ይብል። ምንጪ ስእሊ, AAK መግለጺ ስእሊ, ኣሕመድ ኣልቀይሲ ንኩነታት የመን ብቐረባ ዝከታተሎ ተንታኒ ፓለቲካ ናይቲ ዞባ'ዩ ምንቅስቓስ ደቡብ የመን፡ ካብ ነዊሕ እዋን ኣትሒዙ ዝጸንሐ ኮይኑ፡ ብሰንኪ ብልሽውናን ፓለቲካዊ ዘይዕግበታትን፡ እቲ ዞባ ርእሱ ክኽእል ዝብል ጠለባት ከቕርብ'ዩ ጸኒሑ። ጂኦስትራተጂካዊ መናውራታት ኣብ ክሊ ቀይሕ ባሕሪ ስትራተጂካዊ ኣገዳስነት ቀይሕ ባሕሪን-ድልየታት ኢትዮጵያን ኢማራት ዓረብ፡ ነቲ ኩነታት ብምምዝማዝ ነቶም ኣብቲ ከባቢ ህዝባዊ ተቐባልነት ኣለዎም ዝበለቶም ጉጅለታት ብምዕጣቕ ካኣ ኣብ ጎኒ ሓይልታት መንግስቲ ተሰሊፎም ንዚ ወታሃደራዊ ልፍንቲ ዘተግብሩ ዝነበሩ'ዮም። እቶም ዕጡቓት ኣብ ኤርትራ፡ ደቡባዊ ገማግም ቀይሕ ባሕሪ ይዕለሙ ከም ዝነበሩ ኣቶ ኣሕመድ ይዛረብ። መንግስቲ ኤርትራ ነቲ ብስዑዲ ዝምራሕ ልፍንቲ ብምድጋፍ ኣድላዪ ዝበሃል ደገፍ ክገብር ቅሩብ ምንባሩ ፕረዚደንት ኢሳይያስ ገሊጹ ነይሩ'ዩ። ኢማራት ነቲ ኣብ የመን ክግበር ዝጸንሐ ኲናት ሎጀስቲካዊ ደገፍ ዝህብ ወተሃደራዊ መዓስከር ኣብ ከባቢ ወደብ ዓሰብ ሃኒጻ ከም ዘላ ድማ ይፍለጥ። ወደባዊት ከተማ ሑደይዳ ብጻዕቂ ደብዳብ ትነድድ ኣላ እንተኾነ ግን ይብል ንሱ፡ ብፍላይ ኣብዚ እዋን'ዚ ደቡብ የመን ብኸምዚ ኣገባብ ተነጺላ ርእሳ ዝኸኣለት ሃገር ክትከውን ዘሎ ተኽእሎ ውሑድ'ዩ። "በቲ ንሕና ቀደም ንፈልጦ ደቡብ የመን ዝበሃል ክህሉ ኣይክእልን'ዩ፡ ምኽንያቱ ድሮ መዓት ግርጭታት'ዩ ዘሎ። ንኣብነት ነቲ ንዓደን ዝተቖጻጸረ ሓይሊ ተቓወምቲ፡ ካብ ክልተ ኣውራጃ ዝመጹ'ዮም። እዚኦም ከመይ ጌሮም'ዮም ነቲ ዝተረፈ ከሕብርዎ?" ይብል ኣቶ ኣሕመድ። ኣብ መንጎ ስዕድን ኢማራትን ምትፍናን ኣሎድዩ?
